Грант иегерлерінің тізімі жарияланды
DATE: 11:00, 03 Тамыз 2024 | GMT +5
TITLE: Грант иегерлерінің тізімі жарияланды
URL: https://kaz.inform.kz/news/grant-iegerlernn-tzm-zhariyalandi-5a6029/
META: DATE: 11:00, 03 Тамыз 2024 | GMT +5
TOTAL WORDS: 177
AUTHOR(S):
TEXT: Грант тізімін мына сілтемеден жүктеп алуға болады. Грант тағайындау конкурсына 104 мыңнан астам талапкер құжат тапсырды. Бұл өткен жылмен салыстырғанда 10 мыңға артық. Мемлекеттік гранттар республикалық комиссия отырысының қорытындысы бойынша тағайындалды. Бір грант орнына ең үлкен конкурс «Стоматология» мамандығында болды. Бұл мамандық бойынша 35 талапкер бір орынға таласты. Ары қарай «Халықаралық қатынастар және дипломатия», «Дене шынықтыру мұғалімдерін даярлау», «Аударма ісі» және «Психология» болды. Грантқа үміткерлер арасында балдар теңдігі жағдайында басым құқыққа ие болатын 22 мыңнан астам талапкер, олардың ішінде «Алтын белгі» иегерлері, халықаралық және республикалық олимпиадалардың жеңімпаздары, оқу үздіктері бар. Сондай-ақ, грант үйлестіру барысында әлеуметтік осал санаттағы балалардың квоталары ескерілді. Жоғары оқу орындарына құжат тапсыру 25 тамызға дейін созылады. Естеріңізге сала кетсек, гранттдың басым бөлігі инженерлік және техникалық бағыттарға бөлінген. Мемлекет басшысының тапсырмасымен алғаш рет ішінара оқу ақысы бар сараланған гранттар енгізілді. «Педагогикалық ғылымдар» және «Әлеуметтік ғылымдар, журналистика және ақпарат» бағыттары бойынша 150 сараланған гранттан бөлінген. Сондай-ақ, «Серпін» бағдарламасы арқылы түсушілерге 3 903 грант бөлінген. Грант тізімінде 5 000 халық тығыз қоныстанған және батыс өңірлердің жастарын жетекші жоғары оқу орындарында оқыту үшін мақсатты білім беру гранты бар
